CELEX: 62015TA0216
Language: hu
Date: 2018-02-05 00:00:00
Title: T-216/15. sz. ügy: A Törvényszék 2018. február 5-i ítélete – Dôvera zdravotná poist’ovňa kontra Bizottság („Állami támogatások — Egészségbiztosítási szervezetek — Tőkeemelés, tartozások visszafizetése, szubvenciók és kockázatkiegyenlítési rendszer — Állami támogatás hiányát megállapító határozat — Az állami támogatás fogalma — A vállalkozás és a gazdasági tevékenység fogalma — A szolidaritás elve — Állami ellenőrzés — Gazdasági jellegű tevékenység — A minőség vonatkozásában folytatott verseny — Profitorientált gazdasági szereplők jelenléte — Nyereségre törekvés, annak felhasználása és elosztása — Téves jogalkalmazás — Mérlegelési hiba”)

19.3.2018   
            
            
               HU
            
            
               Az Európai Unió Hivatalos Lapja
            
            
               C 104/25
            
         A Törvényszék 2018. február 5-i ítélete – Dôvera zdravotná poist’ovňa kontra Bizottság
   (T-216/15. sz. ügy) (1)
   
   ((„Állami támogatások - Egészségbiztosítási szervezetek - Tőkeemelés, tartozások visszafizetése, szubvenciók és kockázatkiegyenlítési rendszer - Állami támogatás hiányát megállapító határozat - Az állami támogatás fogalma - A vállalkozás és a gazdasági tevékenység fogalma - A szolidaritás elve - Állami ellenőrzés - Gazdasági jellegű tevékenység - A minőség vonatkozásában folytatott verseny - Profitorientált gazdasági szereplők jelenléte - Nyereségre törekvés, annak felhasználása és elosztása - Téves jogalkalmazás - Mérlegelési hiba”))
   (2018/C 104/32)
   Az eljárás nyelve: angol
   
      Felek
   
   
      Felperes: Dôvera zdravotná poist’ovňa, a.s. (Pozsony, Szlovákia) (képviselők: O. Brouwer és A. Pliego Selie ügyvédek)
   
      Alperes: Európai Bizottság (képviselők: P.-J. Loewenthal és L. Armati meghatalmazottak)
   
      A felperes támogató beavatkozó: Union zdravotná poist’ovňa, a.s. (Pozsony) (képviselők: kezdetben E. Pijnacker Hordijk és A. ter Haar ügyvédek, később A. ter Haar ügyvéd)
   
      Az alperes támogató beavatkozó: Szlovák Köztársaság (képviselő: B. Ricziová meghatalmazott)
   
      Az ügy tárgya
   
   A Szlovák Köztársaság által a Spoločná zdravotná poisťovňa, a. s. (SZP) és a Všeobecná zdravotná poisťovňa, a. s. (VšZP) javára végrehajtott SA.23008 (2013/C) (ex 2013/NN) számú intézkedésekről szóló, 2014. október 15-i (EU) 2015/248 bizottsági határozat (HL 2015. L 41., 25. o.) megsemmisítése iránti, az EUMSZ 263. cikkre alapított kérelem.
   
      Az ítélet rendelkező része
   
   
               1)
            
            
               A Törvényszék a Szlovák Köztársaság által a Spoločná zdravotná poisťovňa, a. s. (SZP) és a Všeobecná zdravotná poisťovňa, a. s. (VšZP) javára végrehajtott SA.23008 (2013/C) (ex 2013/NN) számú intézkedésekről szóló, 2014. október 15-i (EU) 2015/248 bizottsági határozatot megsemmisíti.
            
         
               2)
            
            
               Az Európai Bizottság a saját költségein kívül köteles viselni a Dôvera zdravotná poist’ovňa, a.s és az Union zdravotná poist’ovňa a.s. részéről felmerült költségeket is.
            
         
               3)
            
            
               A Szlovák Köztársaság maga viseli saját költségeit.
            
         
      (1)  HL C 262., 2015.8.10.